cyanic-selkie/wikianc huggingface dataset:
நவூர், ஆர்மீனியா
இங்குள்ள மக்கள் கால்நடை வளர்ப்பதிலும், தானியங்களையும் தீவனப் பயிர்களையும் வளர்ப்பதிலும் ஈடுபட்டுள்ளனர். இங்கு ஒரு பள்ளி, ஒரு மருத்துவ நிலையம், ஒரு பண்பாட்டு மையம், ஒரு மழலையர் பள்ளி ஆகியன உள்ளன.
வெளி இணைப்புகள்
பகுப்பு:ஆர்மீனியா
புனுகு
புனுகு மிக பழமையான வாசனைத் திரவியம் ஆகும். இது புனுகுப்பூனை விலங்குகளிலிருந்து பெறப்படுகிறது. இது கீட்டோன் வகையைச் சேர்ந்தது. செறிவான கஸ்தூரி வாசனையைக் கொண்டதாகக் காணப்படும் .காரணம் புனுகும் கஸ்தூரியும் ஒரே வாசணைக் கூறாகிய மக்றோ சைடிக் கேட்டொன் (macrocyclic ketone) வகையைச் சேர்ந்தது. .
முள்ளிப்பாக்கம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிரந்த டி சில்வா
சிரந்த டி சில்வா (Chirantha de Silva, பிறப்பு: ஏப்ரல் 1 1988 ), இலங்கை கொழும்புப் பிரதேச அணியின் துடுப்பாட்டக்காரர். இவர் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2008/09 பருவ ஆண்டுகளில், இலங்கை சீதுவ ரத்தொழுவ விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள்
இம்பா மக்கள்
இம்பா மக்கள் என்போர் 20,000 முதல் 50,000 எண்ணிக்கையிலான ஓர் ஆப்பிரிக்க இனக்குழு. இவர்கள் வடக்கு நமீபியாப் பகுதியில் உள்ள குனென் பகுதியிலும் குனென் ஆற்றுக்கப்பால் அங்கோலாவிலும் வாழ்கின்றனர். கமன்சாபு என்னுமிடத்தில் அண்மையில் இவர்கள் இரு சிற்றூர்களை அமைத்துள்ளனர். இவை சுற்றுலா இடங்களாக அறியப்படுகிறன்றன. இவர்கள் நாடோடிகள் ஆவர். இவர்கள் ஒட்சிகிம்பா என்னும் மொழியைப் பேசுகின்றனர்.
மேற்கோள்கள்
பகுப்பு: ஆப்பிரிக்க இனக்குழுக்கள்
டேவிட் எட்மண்ட்சு
இவர் கணிதப்பகுப்பாய்வில் தன் பணிகளை மேற்கொண்டார்.
1955-இல் காட்ரிஃப் பல்கலைக்கழகத்தில், திரு. ரோசா எம்.மோரிசு அவர்களின் மேற்பார்வையிங்கீழ் தன்னுடைய முனைவர் பட்டத்தை பெற்றார்
யான்.எம்.பால் என்பவர் இவரின் ஆராய்ச்சிக்குழுவின் மாணவர்களில் ஒருவராவார்.
புற இணைப்புகள்
பகுப்பு:வாழும் நபர்கள் பகுப்பு:கணிதவியலாளர்கள் பகுப்பு:பிரித்தானியக் கணிதவியலாளர்கள்
1963
1963 (MCMLXIII) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும்.
மேற்கோள்கள்
*
சுருதி ஹரிஹரன்
சுருதி ஹரிஹரன் (Sruthi Hariharan) இவர் ஓர் இந்தியத் திரைப்பட நடிகையும், தயாரிப்பாளரும் ஆவார். இவர் பெரும்பாலும் கன்னடத் திரைப்படங்களில் தோன்றுகிறார். திரைப்படங்களில் பின்னணி நடிகையாக பணிபுரிந்த பிறகு, நடிப்பதற்கு தொடங்கினார். கர்நாடகா மாநிலத் திரைப்பட விருது, இரண்டு தென்னிந்திய பிலிம்பேர் விருதுகள், ஒரு சிஐஎம்ஏ விருது உட்பட பல விருதுகளை பெற்றுள்ளார். பெங்களூரு டைம்ஸ் என்ற இதழின் மிகவும் விரும்பத்தக்க பெண்மணி என்று தேர்ந்தெடுக்கப்பட்டார்.
2012 ஆம் ஆண்டு மலையாளத் திரைப்படமான சினிமா கம்பெனியில் அறிமுகமானார். கன்னட திரைத் துறையில் இவரது முதல் அறிமுகம் லூசியா என்றத் திரைப்படத்தின் மூலம் ஏற்பட்டது. கோதி பன்ன சாதர்ண மைக்கட்டு, உர்வி, நதிச்சாரமி, பியூட்டிஃபுல் மனசுகளு போன்ற திரைப்படங்களில் இவரது நடிப்பிற்காக விமர்சனங்களும், பொதுமக்கள் இடையே அங்கீகாரத்தையும் பெற்றுத் தந்தது. 2016 இல், இவர் கலாத்மிகா என்றத் தயாரிப்பு நிறுவனத்தை நிறுவினார்.
இவர் கலாசார நடவடிக்கைகளில் ஆர்வம் கொண்டுள்ளார். கிறிஸ்தவக் கல்லூரியில் கலாச்சார குழுவில் ஒரு பகுதியாக இருந்தார். பின்னர் நாடக அரங்கிற்குச் சென்றார். இவர் நடன இயக்குநரான இம்ரான் சர்தாராவின் நடன குழுவில் சேர்ந்து, கன்னடத் திரைப்படத் தொழிலில் உதவியாளராகவும், நடன அமைப்பாளராகவும் பணிபுரிந்தார். இவர் மூன்று வருடங்களாக நடன அமைப்பாளராக இருக்கிறார். மேலும் பல பாடல்களில் தோன்றியுள்ளார்.
தொழில்
2012 ஆம் ஆண்டு மலையாளத் திரைப்படம் சினிமா கம்பெனியில் அறிமுகமானார். தெக்கு தெக்கோர தேசத்து மற்றும் கால் மீ @ ஆகிய இரண்டு மலையாள படங்களில் பணிபுரிந்துள்ளார். பிரான்சிஸ் இயக்கத்தில் வெளிவந்த கால் மீ @ என்ற படத்தில் இவர் ஒரு தகவல் தொழில்நுட்பத் துறையில் பணியாற்றும் பெண்ணாக நடித்திருந்தார். அதே சமயத்தில் நந்துவின் தெக்கு தெக்கோர தேசத்து என்ற படத்தில் ஒரு பத்திரிகையாளராக நடித்திருந்தார். பவன் குமாரின் கன்னட படமான லூசியாவில் ஒரு முன்னணி கதாபாத்திரத்தில் நடித்துள்ளார். அப்படத்தில் நடுத்தர வர்க்கப் பெண் மற்றும் ஒரு திரைப்பட நடிகை என்ற இரண்டு கதாபாத்திரங்களில் நடித்தார். மேலும் முதல் முறையாக தானே பின்னணியும் பேசியுள்ளார். லூசியா விமர்சன ரீதியாகப் பாராட்டப்பட்டது, பின்னர் பல இந்திய மொழிகளில் மறுஆக்கம் செய்யப்பட்டது.
குற்றச்சாட்டுகள்
2018 ம் ஆண்டு கன்னடத் திரைப்படமான விஸ்மயா படப்பிடிப்பின்போது அர்ஜுன் சர்ஜா தன்மீது பாலியல் துஷ்பிரயோகம் செய்ததாக சமூக ஊடகங்கள் மூலம் குற்றஞ்சாட்டினார். அர்ஜுன் மீது காவல் துறையினர் பாலியல் துன்புறுத்தல் வழக்கு தாக்கல் செய்தனர்.
குறிப்புகள்
பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:சென்னை நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1989 பிறப்புகள்
தேவரியா மாவட்டம்
திவோரியா மாவட்டம் என்பது இந்திய மாநிலமான உத்தரப் பிரதேசத்தில் உள்ள 72 மாவட்டங்களில் ஒன்று. இந்த மாவட்டத்தின் தலைமையகம் திவோரியா நகரில் அமைந்துள்ளது. இது கோரக்பூர் கோட்டத்திற்கு உட்பட்டது.
மொழி
இங்கு போஜ்புரி மொழி பேசுகின்றனர். இது வங்காள மொழிக் குடும்பத்தைச் சேர்ந்தனர்.
இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள்
ஆசிய நெடுஞ்சாலை 82
ஆசிய நெடுஞ்சாலை 82 அல்லது ஏஎச்82 (AH82), ஆசிய நெடுஞ்சாலைகள் வலையமைப்பின் ஒரு பகுதியாகும். இது, ரசியா, ஜார்ஜியா ஆகியவற்றுக்கு இடையிலான எல்லையில் இருந்து ஈரான் நாட்டில் உள்ள ஈவியோக்லு என்னும் இடம் வரை செல்கிறது. இந்த நெடுஞ்சாலை நான்கு நாடுகளூடாகச் செல்கிறது. இதன் மொத்த நீளம் 1,261 கிலோமீட்டர்.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
நேஷர் ராம்லா ஹோமோ
thumb| நேஷர் ராம்லா ஹோமோ புதைபடிவங்கள்- மண்டையோடு மற்றும் கீழ் தாடை நேஷர் ராம்லா ஹோமோ (Nesher Ramla Homo) குழு என்பது நவீன இஸ்ரேலில் நடு ப்ளீஸ்டோசீனின் காலத்தில் வாழ்ந்த தொன்மையான மனித இனங்களில் அற்றுவிட்ட இன மக்கள் ஆவர். 2010 ஆம் ஆண்டில், நேஷர் ராம்லாவில் தொல்லியல் அகழ்வாராய்ச்சியில் கருவித் தொழிலின் எச்சங்கள் கண்டுபிடிக்கப்பட்டன. 2021 ஆம் ஆண்டில், முதல் அகழ்வாராய்ச்சியின் போது கண்டுபிடிக்கப்பட்ட எச்சங்களிலிருந்து நேஷர் ராம்லா ஹோமோ என்னும்  ஆதிமனித இனம் அடையாளம் காணப்பட்டது.
வகைபிரித்தல்
அருகில் உள்ள சீமைக்காரை தொழிற்சாலைக்காக சுண்ணாம்புக் கரடில் அகழ்ந்ததைத் தொடர்ந்து நேஷர் ராம்லா தளம் கண்டுபிடிக்கப்பட்டது. இந்த தளம் 2010–2011 க்கு இடையில் தொல்லியல் ஆராய்ச்சியாளர்களால் அகழப்பட்டது. டி. ஃப்ரீசெம், ஒய். ஜைட்னர், ஆர். ஷாஹாக்-கிராஸ் ஆகியோரால் அறிவிக்கப்பட்ட நடு பழைய கற்காலத்திலிருந்து தொல்பொருள்  கிடைத்தன. அகழ்வாராய்ச்சியின் போது லித்திக் தொழிற்துறையின் சான்றுகள் கண்டுபிடிக்கப்பட்டன. தளத்தில் கிடைத்த பொருட்களில் செதிற்கல் கருவிகள் போன்றவை கண்டெடுக்கபட்டன.
2021 ஆம் ஆண்டில் மானுடவியலாளர் இஸ்ரேல் ஹெர்ஷ்கோவிட்ஸ் தலைமையில் மேற்கொள்ளப்பட்ட அகழ்வாய்வுகளில் ஒரு மண்டையோட்டின் ஐந்து துண்டுகள், கிட்டத்தட்ட முழுமையான ஒரு கீழ் தாடைத் துண்டு கண்டுபிடிக்கப்பட்டது. எஞ்சியவை நடு ப்ளீஸ்டோசீனின் 140-120 கியா வரை காலம் பழமையானதாக கணிக்கப்பட்டன.
நியண்டர்டால்தால் மனிதர் கிழக்காசியாவில் வாழ்ந்த காலத்திலேயே இங்கு வாழ்ந்த தனி மக்கள் இனத்தில் எஞ்சி பிழைத்தவர்களாக இருக்கலாம் என்று ஹெர்ஷ்கோவிட்ஸ் ஊகித்தார். ஹார்வர்ட் பல்கலைக்கழகத்தின் பிலிப் ரைட்மைர் இந்த கண்டுபிடிப்புகளுடன் உடன்படவில்லை. அதற்கு பதிலாக, மண்டை ஓடு ஆரம்பகால நியண்டர்டால்களில் வகைப்படுத்தப்பட வேண்டும் என்று கருதினார். நியாண்டர் மக்கள் ஐரோப்பாவிலிருந்து இப்பகுதிக்கு குடிபெயர்ந்திருப்பதற்கான சாத்தியக்கூறுகள் குறித்தும் ரைட்மைர் விவாதித்தார்.
பொருட்கள்
thumb|200x200px| நேஷர் ராம்லாவில் கண்டெடுக்கப்பட்ட லெவல்லோயிஸ் கல்லாயிதம் 6,000 க்கும் மேற்பட்ட கற் கருவிகள் இந்த இடத்தில் அகழப்பட்டன. நேஷெர்தாம் மற்றும் ஹோமோ சேபியன்களிடையே முன்னர் அறியப்பட்ட கல் கருவி உற்பத்தி தொழில்நுட்பங்களில் நேஷர் ராம்லா ஹோமோ மக்கள் தேர்ச்சி பெற்றிருந்தனர். ஜெய்ட்னர் தலைமையிலான குழு இந்த கருவித் தொழிலானது நேஷர் ராம்லா மக்களுக்கும் ஹோமோ சேபியன்ஸ் மக்களுக்கும் இடையிலான கலாச்சார தொடர்புகளுக்கு சான்றாக இருப்பதாக விளக்கியது.
குறிப்புகள்
பகுப்பு:மானிடவியல் பகுப்பு:இசுரேல் வரலாறு
சுரேஷ் டி மெல்
சுரேஷ் டி மெல் (Suresh de Mel), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1991 - 92 பருவ ஆண்டுகளில், இலங்கை ஓல்ட் கம்பீரியன்ஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
ஏ. எம். சகாய்
ஆனந்த் மோகன் சகாய் (Anand Mohan Sahay) (1898-1991) இவர் இந்திய சுதந்திரக் கழகத்தின் ஆர்வலராக இருந்தார். பின்னர் இவர் இந்திய தேசிய இராணுவத்தின் இராணுவச் செயலாளராக பணியாற்றினார். சுபாஸ் சந்திரபோஸின் நாடு கடந்த இந்திய அரசாங்கத்தில் மந்திரி பதவியில் செயலாளராக இருந்தார். 1957 முதல் 1960 வரை இவர் தாய்லாந்திற்கான இந்தியத் தூதராக இருந்தார்.
அடிக்குறிப்புகள்
பகுப்பு:1991 இறப்புகள் பகுப்பு:1898 பிறப்புகள்
அஞ்சலி மராத்தே
அஞ்சலி மராத்தே (Anjali Marathe) என்பவர் இந்தியப் பின்னணி பாடகி மற்றும் இந்துஸ்தானி பாடகர் ஆவார்.
ஆரம்ப கால வாழ்க்கை
அஞ்சலி தனது தாயார் அனுராதா மராத்தேவிடம் பாரம்பரிய இசையைக் கற்றுக்கொண்டார். இவர் ஒரு புகழ்பெற்ற பாரம்பரிய மற்றும் மெல்லிசைப் பாடகர் மற்றும் மராத்தி மற்றும் இந்திப் பாடல்களின் மேடை நிகழ்ச்சிகளை நடத்துகிறார்.
தொழில்
அஞ்சலி, ஒரு உளவியல் பட்டதாரி. இவர் மருத்துவம் படிக்க விரும்பினார். ஆனால் XI-ல் இவர் இசை மீது நாட்டம் கொண்டார். 1996ஆம் ஆண்டு தனது 16வது வயதில் மராத்தி திரைப்படமான தோகியில் ஒரு பாடலை பாடியதற்காகச் சிறந்த பின்னணி பாடகிக்கான தேசிய திரைப்பட விருதை வென்றார். இவர் தனது ஒன்பது வயதிலேயே சௌகத் ராஜா (மராத்தி), சாய்பாபா (மராத்தி), டோகி (மராத்தி) மற்றும் தொடருக்கான தலைப்புப் பாடல்கள் - ஜுதே சச்சே குடே பச்சே (இந்தி), ஓலக் சங்கனா (மராத்தி) ஆகியவற்றுக்கான பாடல்களைப் பாடினார். அனைத்திந்திய வானொலி புனேயில் குழந்தைகளுக்கான நிகழ்ச்சியில் (பலோடியனுக்காக) பாடல்களைப் பதிவு செய்தார். பல மேடை நிகழ்ச்சிகளிலும் பங்கேற்றுள்ளார். மும்பையில் ஜக்திக் மராத்தி பரிஷத்தில் நடைபெற்ற ஸ்மரணயாத்திரையில் இவர் பங்கேற்றார். அஞ்சலி குழந்தைகளுக்கான சிமாங்கனி நிகழ்ச்சியில் பங்கேற்றார். அஞ்சலி, இந்த நிகழ்ச்சிகளைத் தவிர, சொற்பொழிவு, நடனம், நாடகம் மற்றும் தெரு நாடகங்களிலும் பங்கேற்கிறார்.
தனிப்பட்ட வாழ்க்கை
அஞ்சலி பாடகி அனுராதா மராத்தேவின் மகள் ஆவார். அஞ்சலி, சலீல் குல்கர்னியை மணந்தார். இவர்களுக்கு இரண்டு குழந்தைகள் உள்ளனர் - குழந்தைகள் திரைப்படமான 'சிண்டூ' (चिंटू) க்காக பாடிய மகன் சுபங்கர் மற்றும் மகள் அனன்யா.
மேற்கோள்கள்
பகுப்பு:மராத்தியர்கள் பகுப்பு:வாழும் நபர்கள்
ஜெ. பிரான்சிஸ் கிருபா
'''ஜெ. பிரான்சிஸ் கிருபா''' (1974 - 16 செப்டம்பர், 2021) ஒரு தமிழ்நாட்டுப் புதுக்கவிதை எழுத்தாளர் ஆவார்.
தொடக்க வாழ்க்கை
திருநெல்வேலி மாவட்டம், நாங்குநேரியை அடுத்த பத்தினிப்பாறை என்னும் சிற்றூரில் 1974-இல் பிறந்த பிரான்சிஸ் கிருபா, பள்ளிப்படிப்புடன் கல்வியை நிறுத்திக்கொண்டார்.
படைப்புகள்
எட்டு கவிதைத் தொகுப்புகளையும் கன்னி என்ற புதினத்தையும் இயற்றியுள்ளார். காமராஜ் (2004) திரைக்கதைக்கும் தேவதேவன் பற்றிய குறும்படத்துக்கும் பங்களித்துள்ளார்.
மறைவு
இவர் 16 செப்டம்பர் 2021 அன்று காலமானார். அவர் உடல் பத்தினிப்பாறையில் அடக்கம் செய்யப்பட்டது.
வெளி இணைப்புகள்
பகுப்பு:1974 பிறப்புகள் பகுப்பு:2021 இறப்புகள் பகுப்பு:திருநெல்வேலி மாவட்ட நபர்கள் பகுப்பு:தமிழக எழுத்தாளர்கள் பகுப்பு:திருநெல்வேலி மாவட்ட எழுத்தாளர்கள் பகுப்பு:தமிழ்க் கவிஞர்கள்
குண்டுச்சம்பா (நெல்)
குண்டுச்சம்பா (Gundu Samba) அல்லது, வட்டார வழமையில் மிளகி (Milagi) எனப்படும் இந்த நெல் வகை, தமிழகத்தின் ஒரு பாரம்பரிய நெல் வகையாகும்.
அகத்தியர் குணபாடம்
குண்டுச்சம் பாவரிசி கொண்டுண்ணும் பேர்களுக்குப் பண்டையில்லா மந்தநோய் பாரிக்கும் – அண்டுபடாத் தாகமெல் லாமொழியும் தையலே ! வன்கரப்பான் தேகமெல் லாம்பரவுஞ் செப்பு.
தொன்மை குறிப்பு
குதிரைகட்டி ஐலேலப்படி சேர்க்குழச்சு ஐலேலப்படி நாத்துநட்டோ ஆளுகளே
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
பொடிடேயா சமர்
பொடிடேயா சமர் (Battle of Potidaea) என்பது கிமு 432 இல் ஏதென்சுக்கும் கொரிந்து மற்றும் பொடிடேயாவைச் சேர்ந்த கூட்டுப் படைக்கும் அவர்களின் பல்வேறு கூட்டாளிகளுக்கு இடையில் நடந்த சமராகும். சைபோட்டா சமருடன், இது பெலோபொன்னேசியப் போருக்கு ஒரு தூண்டுகோலாக ஆனது.
பின்னணி
பொடிடேயா சால்சிடிஸ் தீபகற்பத்தில் இருந்த கொரிந்துவின் குடியேற்றமாகும். ஆனால் அது டெலியன் கூட்டணியில் உறுப்பினராக இருந்தது மேலும் ஏதென்சுக்கு கப்பம் செலுத்திவந்தது. பொடிடேயாவுக்கு ஆண்டுதோறும் கொரிந்திய அதிகாரிகள் வந்து செல்வார்கள் அவர்களுக்கு  விருந்தளிக்கபட்டு வந்தது. சைபோட்டாவில் ஏதெனியர்களுக்கு ஏற்பட்ட தோல்வியால் ஏதென்சு பாதுகாப்பின்மையை உணர்ந்தது. அதனால் பொடிடேயா அதன் மதில் சுவர்களின் ஒரு பகுதியை இடித்து தரைமட்டமாக்கவேண்டும், கொரிந்திய அதிகாரிகளை வெளியேற்றவேண்டும்,  ஏதென்சுக்கு பிணையாளர்களாக சிலரை ஒப்படைக்க வேண்டும் என்று தாக்கீது அனுப்பியது. கொரிந்தியன் அல்லது மாசிடோனியாவின் தூண்டுதலின் காரணமாக பொடிடேயா கிளர்ச்சி செய்யும் என்று ஏதென்ஸ் அஞ்சியது. ஏனெனில் மாசிடோனியாவின் மன்னரான இரண்டாம் பெர்டிக்காஸ் திரேசு உள்ளிட்ட ஏதென்சின் கூட்டாளிகளை ஏதென்சுக்கு எதிராக கிளர்ச்சி செய்ய தூண்டிவிட்டார். பொடிடேயா ஏதென்சின் கோரிக்கைக்கு இணங்கவில்லை. மேலும் ஏதென்சுக்கு எதிராக கலகத்தைத் துவக்கியது. இந்தக் கலகத்தை அடக்க ஆர்கெஸ்ட்ராடஸ் தலைமையிலான ஒரு படையை ஏதென்ஸ் அனுப்பியது.
சமர்
ஆர்கெஸ்ட்ராடசின் தலைமையியிலான ஏதெனிய படைக்கு 30 கப்பல்கள் மற்றும் 1,000 ஹாப்லைட்களைக் கொண்ட ஒரு கடற்படை திரட்டப்பட்டது. ஏதெனியப் படை முதலில் மாசிடோனியாவின் பெர்டிக்காசுக்கு எதிராக போரிடுவதாக இருந்தது, ஆனால் பின்னர் அப்படை பொடிடேயாவுக்குத் திருப்பிவிடப்பட்டது. பொடிடியா ஏதென்ஸ் மற்றும் எசுபார்த்தாவிற்கு தன் தூதர்களை அனுப்பியது. அது ஏதென்சிடம் நடத்திய பேச்சுவார்த்தை முறிந்தது. ஆனால் அட்டிகா மீது படையெடுப்பத்து அதன் வழியாக பொடிடேயாவின் கிளர்ச்சிக்கு உதவுவதாக எசுபார்த்தா உறுதியளித்தது. ஏதெனியன் கப்பற்படை பொடிடேயாவுக்குப் பயணம் செய்தது, ஆனால் அது வந்தபோது, பொடிடேயா தனக்கு வடக்கே உள்ள சில அரசுகளும் சேர்ந்து ஒரு கூட்டணியை அமைத்திருந்ததால், அதற்குப் பதிலாக ஆர்கெஸ்ட்ராடஸ் மாசிடோனியர்களைத் தாக்கினார். கொரிந்து 1,600 ஹோப்லைட்டுகளையும் 400 இலகு ரக படைகளையும் அரிஸ்டியசின் தலைமையின் கீழ் பொடிடேயாவிற்கு துணையாக அனுப்பியது. பதிலுக்கு, ஏதென்ஸ் மேலும் 2,000 ஹாப்லைட்களையும், 40 கப்பல்களையும் கல்லியாசின் தலைமையில் அனுப்பியது. பெர்டிக்காசுக்கு எதிராக சில மோதல்களுக்குப் பிறகு, ஒருங்கிணைந்த ஏதெனியப் படைகள் பொடிடேயாவுக்குச் சென்று அங்கு தரையிறங்கியது. பெர்டிகாஸ் மற்றும் அவரது 200 குதிரைப்படைகள் அரிஸ்டியசுடன் இணைந்தது. இந்தக் கூட்டுப் படை பொடிடேயாவுக்கு அணிவகுத்தது.
தொடர்ந்து நடந்த போரில், அரிஸ்டியசின் கொரிந்தியப் படைகள் ஏதெனியன் வரிசையின் ஒரு பகுதியை தோற்கடித்தன. ஆனால் மற்ற இடங்களில் ஏதெனியர்கள் வெற்றி பெற்றனர். முக்கிய ஏதெனிய இராணுவத்தைத் தவிர்க்கும் நம்பிக்கையுடன் அரிஸ்டியஸ் சிறிது சிரமத்துடன் கடற்கரையோரமாக பொடிடேயாவுக்குத் திரும்பினார். அருகிலுள்ள ஒலிந்தசில் நிறுத்திவைக்கபட்டிருந்த பொடிடியன்களின் காப்புப் படை அரிஸ்டியசை விடுவிக்க முயன்றது, ஆனால் அவர்களும் தோற்கடிக்கப்பட்டனர். கொரிந்தியர்கள் மற்றும் பொடிடியன்கள் சுமார் 300 பேரையும், ஏதெனியர்கள் கால்லியாஸ் உட்பட 150 பேரையும் இழந்தனர்; மாசிடோனிய குதிரைப்படை போரில் சேரவில்லை.
ஏதெனியர்கள் பொடிடேயாவிற்கு வெளியே சிறிது காலம் இருந்தனர், மேலும் போர்மியோவின் தலைமையின் கீழ் 1,600 ஹாப்லைட்டுகளைக் கொண்டு ஏதெனியப்படை வலுப்படுத்தப்பட்டது. இருபுறமும் சுவர்கள் மற்றும் எதிர் சுவர்கள் கட்டப்பட்டன. மேலும் ஏதெனியர்கள் நடத்திய கடற்படை முற்றுகை மூலம் கடலிலின் தொடர்பிலிருந்து பொடிடியாவை துண்டித்து தனிமையாக்குவதில் வெற்றி பெற்றனர். முற்றுகையின் போது, கொரிந்து, ஏதென்ஸ் மற்றும் ஸ்பார்டாவின் பிரதிநிதிகள் ஸ்பார்டாவில் சந்தித்தனர், இதன் விளைவாக முறையான போர் பிரகடனம் செய்யப்பட்டது.
இருப்பினும், இந்த முற்றுகை கிமு 430/429 வரை இரு ஆண்டுகள் நீடித்தது. இராணுவ நடவடிக்கைக்காக ஆண்டுக்கு 420 தாலந்துகள் செலவானதால் அது ஏதெனியன் கருவூலத்தைக் கரைத்தது. மேலும் கிமு 420 களின் முற்பகுதியில் ஏதென்சில் பரவிய பிளேக் நோயும் இதனுடன் சேர்ந்தது. அதன் தொடர்ச்சியாக பெரிக்கிள்சின் தொடர்ச்சியான தலைமையை ஏதெனியர்கள் ஏற்றுக்கொள்ள முடியாததாக ஆக்கியது. நீண்ட சுவர்களுக்குப் பின்னால் மறைந்துகொண்டு, பெலோபொன்னேசியர்களின் குறைந்த நிதி சேகரிப்பை நம்பியிருக்கும் பெரிக்லியன் திட்டமானது ஏதெனியன் பேரரசு கனவுக்கு சாதகமற்றதாக மாறத் தொடங்கியது.
குறிப்புகள்
பகுப்பு:ஏதென்சு ஈடுபட்ட சமர்கள் பகுப்பு:பெலோபொன்னேசிய சமர்கள் பகுப்பு:Coordinates on Wikidata பகுப்பு:கிமு 432
திருவள்ளுவர் பொறியியல் மற்றும் தொழில்நுட்பக் கல்லூரி
திருவள்ளுவர் பொறியியல் மற்றும் தொழில்நுட்பக் கல்லூரி (Thiruvalluvar College of Engineering and Technology) அல்லது டி.சி.இ.டி என பிரபலமாக அறியப்படுவது, தமிழ்நாட்டின், வந்தவாசியில், அமைந்துள்ள ஒரு தனியார் கல்வி நிறுவனம் ஆகும்.
வரலாறு
வரதம்மாள் மாணிக்கம் கல்வி மற்றும் தொண்டு அறக்கட்டளையானது 1996 ஆம் ஆண்டில் இலாப நோக்கற்ற அமைப்பாக 178, வகடரணம் பிள்ளை தெரு, திருவல்லிக்கேணி, சென்னை 600 005 என்ற முகவரியில் நிறுவப்பட்டது. இதன் நிர்வாக அலுவலகமானது ஆர் 6/4, வைகை தெரு, பெசண்ட் நகர், சென்னை -600 090 என்ற முகவரியியல் அமைந்துள்ளது. இதன் அறங்காவலர்களாக கல்வி, ஆய்வு, தொழில், வணிகம், மேலாண்மை போன்ற பல்வேறு துறைகளில் சிறந்த ஆளுமைகள் உள்ளனர்.
திருவள்ளுவர் பொறியியல் மற்றும் தொழில்நுட்பக் கல்லூரியானது 1998 ஆம் ஆண்டில் அண்ணா பல்கலைக்கழக முன்னாள் பேராசிரியரும், முன்னாள் சிண்டிகேட் உறுப்பினருமான பேரா முனைவர் எஸ். அருணாசலம் எம். இ (சிவில்), என்பவரால் நிறுவப்பட்டது.
இந்த நிறுவனத்திற்கு புது தில்லி, ஏ.ஐ.சி.டி.இ - அகில இந்திய தொழில்நுட்ப கல்விக் குழுவின் அங்கிகாரம் பெற்றுள்ளது. மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
வெளி இணைப்புகள்
பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:தமிழ்நாட்டு பொறியியல் கல்லூரிகள் பகுப்பு:Coordinates on Wikidata பகுப்பு:திருவண்ணாமலை மாவட்ட பல்கலைக்கழகங்களும் கல்லூரிகளும்
ராக்கம்மாள் (கதைமாந்தர்)
ராக்கம்மாள், கல்கி எழுதிய பொன்னியின் செல்வன் புதினத்தின் கதாப்பாத்திரம். இவள் வீரபாண்டியனின் மரணத்திற்காகச் சுந்தர சோழரின் குடும்பத்தைப் பழிவாங்க முயற்சிக்கும் பாண்டிய ஆபத்துதவிகளில் ஒருத்தி. அம்முயற்சியில் பழுவூர் இளையராணி நந்தினி தேவிக்கு உதவுகிறாள்.
கதாப்பாத்திரத்தின் இயல்பு
படகோட்டி முருகைய்யனின் மனைவி ராக்கம்மாள் ஆவாள். முருகைய்யனின் தங்கைபூங்குழலி இவளை பணத்தாசை பிடித்தவளாக கருதுகிறாள். பழுவூர் இளையராணி நந்தினி தேவியின் ஆட்கள் இருவர் ஈழத்திற்கு செல்ல வருகிறார்கள். அவர்கள் நிறைய பணம் கொடுப்பதாக கூறியதால் தன் கணவன் முருகைய்யனை ஈழத்திற்கு படகோட்டிச் செல்லுமாறு கூறுகிறாள். அவர்கள் சென்றதும் வந்தியத்தேவனும், வைத்தியர் மகன் பினாகபாணியும் ஈழத்திற்கு செல்வதற்காக வருகிறார்கள். வந்தியத்தேவனைப் பூங்குழலி மறைத்துவைக்கும் இடிந்த மண்டபத்தினைப் பழுவூர் காவலர்களுக்கு காட்டிக் கொடுக்கின்றாள் ராக்கம்மாள்.
இளவரசர் அருள்மொழிவர்மனையும், வந்தியத்தேவனையும் கோடிக்கரைக்கு அழைத்துவரும் பூங்குழலி, நந்தினியும், அண்ணி ராக்கம்மாளும் பேசுவதைக் கேட்கும் போதுதான், ராக்கம்மாளும் பாண்டிய ஆபத்துதவியாள் என்பதை அறிகிறாள். மேலும் அவளுக்கு இடிந்த மண்டபம் இருக்கும் இடமும் பூங்கொடியைப் போல சதுப்புக் காடுகளும் தெரிந்திருக்கின்றன என்பது வியப்பாக இருக்கிறது. மேலும் அவள் நந்தினியைப் போலவே மந்திரவாதி ரவிதாசனையும் அறிந்து வைத்திருக்கின்றாள்.
நூல்கள்
ராக்கம்மாளைக் கதைபாத்திரமாக கொண்டு வெளிவந்துள்ள நூல்கள்.
கலங்காதகண்டி
கலங்காதகண்டி (ஆங்கிலம்:Kalangatha kandy), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம் செங்கோட்டை வட்டத்தில் இருக்கும் ஒரு ஊர் ஆகும்.
ஆதாரங்கள்
பகுப்பு:திருநெல்வேலி மாவட்டத்திலுள்ள கிராமங்கள்
ஆர். எல். தி கரிஸ்டர்
''' ஆர். எல். தி கரிஸ்டர்' (R. L. de Krester'', பிறப்பு: 1919 ), இலங்கை அணியின் துடுப்பாட்டக்காரர். இவர் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1944 - 1951 ஆண்டுகளில், இலங்கை அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1919 பிறப்புகள் பகுப்பு:வாழும் நபர்கள்
பராநகர்
பராநகர் அல்லது பரநாகூர் என்பது இந்திய மாநிலமான மேற்கு வங்காளத்தின் வடக்கு 24 பர்கானா மாவட்டத்தின் ஒரு நகரம் மற்றும் நகராட்சி ஆகும். இந்த நகரம் கொல்கத்தாவுக்கு அருகில் உள்ளது. மேலும் கொல்கத்தா பெருநகர மேம்பாட்டு ஆணையம் (கே.எம்.டி.ஏ) உள்ளடக்கிய பகுதியின் ஒரு பகுதியாகும்.
இந் நகரம் புள்ளிவிவரங்கள், இயற்கை அறிவியல் மற்றும் சமூக அறிவியல் ஆகியவற்றின் ஆராய்ச்சி, கற்பித்தல் மற்றும் பயன்பாடு ஆகியவற்றில் அர்ப்பணிக்கப்பட்ட தேசிய முக்கியத்துவம் வாய்ந்த ஒரு நிறுவனமான இந்திய புள்ளிவிவர நிறுவனத்தின் தாயகமாகும். பரனகூர் ராமகிருஷ்ணா மிஷன் ஆசிரம உயர்நிலைப்பள்ளி பராநகர் மற்றும் வடக்கு 24 பர்கானாவில் உள்ள பழமையான மற்றும் புகழ்பெற்ற பள்ளிகளில் ஒன்றாகும்.
வேளாண்மை மற்றும் தொழிற்துறை இயந்திரங்கள், இரசாயனங்கள், ஆமணக்கு எண்ணெய் என்பவற்றை தயாரிக்குப் ஒரு முக்கிய தொழிற்துறை  மையமாக பராநகர் திகழ்கின்றது. இங்கு ஏராளமான பருத்தி பதப்படுத்தும் நிறுவனங்களும் உள்ளன.
வரலாறு
பராநகர் நகராட்சி 1869 ஆம் ஆண்டில் நிறுவப்பட்டது. இது இந்தியாவின் பழமையான நகராட்சிகளில் ஒன்றாகும். பதினேழாம் நூற்றாண்டில் இடச்சுக்காரர்களின் வீடுகள் இங்கிருந்தன. 1676 ஆம் ஆண்டில் இப்பகுதிக்கு விஜயம் செய்த ஸ்ட்ரெய்ன்ஷாம் மாஸ்டர் ஒரு வருடத்திற்கு சுமார் 3,000 பன்றிகள் கொல்லப்பட்டு ஏற்றுமதிக்கு உப்பு சேர்க்கப்படும் பன்றி தொழிற்சாலையைப் பற்றி பேசினார். பின்னர் இந் நகரம் விரிவான சணல் வர்த்தகத்திற்கான மையமாக மாறியது. இங்கு சாக்குகள் உற்பத்தி செய்யப்பட்டன.
குட்டிகாட்டில் (பரநகர்), இன்னும் இடச்சு வணிகர்களின் பழைய வீடுகள், விடுதிகள் காணப்படுகின்றன.
புவியியல்
பராநகர் 22.64 ° வடக்கு 88.37 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 12 மீட்டர் (39 அடி) உயரத்தைக் கொண்டுள்ளது. மேலும் இது ஹூக்லி ஆற்றின் கிழக்கே அமைந்துள்ளது. பராநகர் நகராட்சி பகுதி சிந்திக்கும் மோர் டன்லப்பிற்கும் இடையில் உள்ளது. பரநகரில் பிரமணிக் காட், குட்டிகாட், தக்ஷினேஷ்வர் காட், காஞ்சர் மந்திர் அல்லது கண்ணாடி கோயில் காட் போன்ற பல கங்கை மலைத்தொடர்கள் உள்ளன.
பாராக்பூர் துணைப்பிரிவின் மக்கள் தொகையில் 96% வீதமானோர் நகர்ப்புறங்களில் வாழ்கின்றனர். 2011 ஆம் ஆண்டில் இது ஒரு சதுர கிலோ மீற்றருக்கு 10,967 மக்கள் அடர்த்தியைக் கொண்டிருந்தது. துணைப்பிரிவில் 16 நகராட்சிகள் மற்றும் 24 மக்கட் தொகை கணக்கெடுப்பு நகரங்கள் உள்ளன.
காலநிலை
ஏப்ரல் முதல் சூன் வரையிலான கோடைக் காலத்தில் அதிகபட்ச வெப்பநிலை 35 °C (95 °F) ஆகவும், குறைந்தபட்ச வெப்பநிலை 26 °C (79 °F) ஆகவும் இருக்கும். சூன் முதல் செப்டம்பர் நடுப்பகுதி வரை பருவமழைக் காலமாகும். வானிலை மிகவும் இனிமையானது. கோடை மற்றும் குளிர்காலம் மிதமானவை ஆகும். கோடைகாலத்தில் ஈரப்பதத்தின் அளவு அதிகரிக்கிறது.
புள்ளிவிபரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி பரநகரில் மொத்த மக்கட் தொகை 245,213 ஆகும். அவர்களில் 126,187 (51%) ஆண்களும் மற்றும் 119,026 (49%) பெண்களும் ஆவார்கள். ஆறு வயதுக்குக் குறைவானர்களின் எண்ணிக்கை 16,825 ஆக இருந்தது. பரநகரில் மொத்த கல்வியறிவாளர்களின் எண்ணிக்கை 208,779 ஆகும். ஆண்களின் கல்வியறிவு விகிதம் 93.69% வீதமாகவும், பெண் கல்வியறிவு விகிதம் 89% வீதமாகவும் காணப்படுகின்றது.
2001 ஆம் ஆண்டு இந்திய மக்கட் தொகை கணக்கெடுப்பின்படி பரநகர் 250,615 என்ற மக்கட் தொகையைக் கொண்டிருந்தது. ஆண்கள் 53% வீதமாகவும், பெண்கள் 47% வீதமாகவும் இருந்தனர். சராசரி கல்வியறிவு விகிதம் 82% ஆக இருந்தது. இது தேசிய சராசரியான 59.5% ஐ விட அதிகமாகும். ஆண்களின் எழுத்தறிவு விகிதம் 55% ஆகவும், பெண்களின் எழுத்தறிவு விகிதம் 45% ஆகவும் இருந்தது. மொத்த மக்கட் தொகையில் 8% வீதமானோர் ஆறு வயதிற்கு உட்பட்டவர்கள் ஆவார்கள்.
பொருளாதாரம்
பரநகர் சணல் ஆலையிற்கு புகழ் பெற்றது. சணல் (கோர்கரஸ் எஸ்பிபி) இலிருந்து பைகள, துணிகள், தரைவிரிப்புகள் மற்றும் சாக்குகள் இங்கு தயாரிக்கப்படுகின்றன. இது பழமையான சணல் ஆலைகளில் ஒன்றாகும்.
சான்றுகள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:வடக்கு 24 பர்கனா மாவட்டம்
வடசங்கேந்தி ஊராட்சி
வடசங்கேந்தி ஊராட்சி (Vadasangenthi Gram Panchayat), தமிழ்நாட்டின் திருவாரூர் மாவட்டத்தில் உள்ள முத்துப்பேட்டை வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 690 ஆகும். இவர்களில் பெண்கள் 348 பேரும் ஆண்கள் 342 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செவ்வலகு குள்ள இருவாட்சி
தாழ்நில காடுகளின் செவ்வலகு குள்ள இருவாட்சி காணப்படுகின்றது. இதன் அலகு இரத்த சிவப்பு நிறத்தில் கடினமானதாக காணப்படும். முதுகு, மார்பு மற்றும் இறக்கைகளில் மங்கலான சிவப்பு-பழுப்பு நிறத்தில் காணப்படும். வயிற்று பகுதி வெண்மை நிறத்திலும், மார்பு மற்றும் தலைப் பகுதி அடர் நிறத்தில் காணப்படும்.
மேற்கோள்கள்
பகுப்பு:இருவாச்சிகள்
அண்ணாகிராமம்
அண்ணாகிராமம், இந்தியாவின் தமிழ்நாடு மாநிலத்தில் உள்ள கடலூர் மாவட்டத்தில் உள்ள ஒரு ஊராட்சி ஒன்றியம் ஆகும். இந்த ஊராட்சி ஒன்றியத்தில் 42 ஊராட்சிகள் உள்ளன இது மாவட்ட தலைமையகமான கடலூருக்கு மேற்கில் 18 கிமீ தொலைவில் அமைந்துள்ளது. பண்ருட்டி, நெல்லிக்குப்பம், கடலூர், வடலூர் ஆகியவை அண்ணாகிராமத்திற்கு அருகிலுள்ள நகரங்களாக உள்ளன. இந்த இடம் கடலூர் மாவட்டத்துக்கும் புதுச்சேரி மாநிலத்துக்கும் எல்லைக்கு அருகில் உள்ளது. புதுச்சேரி மாவட்டத்தின் நெட்டபாக்கம், இந்த இடத்தின் வடக்கில் உள்ளது. மற்ற மாவட்டங்களான விழுப்புரம் மாவட்டம், புதுச்சேரிக்கு அருகே உள்ளது.
ஆதாரம்
பகுப்பு:கடலூர் மாவட்டத்திலுள்ள கிராமங்கள்
ஆசிய நெடுஞ்சாலை 83
ஆசிய நெடுஞ்சாலை 83 அல்லது ஏஎச்83' (AH83), ஆசிய நெடுஞ்சாலைகள் வலையமைப்பின் ஒரு பகுதியாகும். இது, அசர்பைசானில் உள்ள கசாக் என்னும் இடத்தில் இருந்து ஆர்மேனியாவின் யெரெவான் என்னும் இடம் வரை செல்கிறது. இந்த நெடுஞ்சாலை இரண்டு நாடுகளூடாகச் செல்கிறது. இதன் மொத்த நீளம் 172 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
மேலராஜகுலராமன் ஊராட்சி
மேலராஜகுலராமன் ஊராட்சி (Melarajakularaman Gram Panchayat), தமிழ்நாட்டின் விருதுநகர் மாவட்டத்தில் உள்ள இராஜபாளையம் வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7540 ஆகும். இவர்களில் பெண்கள் 3730 பேரும் ஆண்கள் 3810 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தம்பிக்கோட்டை மேலக்காடு வாஞ்சியம்மன் கோயில்
தம்பிக்கோட்டை மேலக்காடு வாஞ்சியம்மன் கோயில் தமிழ்நாட்டில் தஞ்சாவூர் மாவட்டம், தம்பிக்கோட்டை மேலக்காடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வாஞ்சியம்மன் சன்னதியும், மின்னடியான் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிஷோர் குமார்
கிசோர் குமார் (Kishore Kumar, (1929, ஆகத்து 4 - 1987, ஒக்டோபர் 13), ஒரு இந்திய திரைப்பட பின்னணிப் பாடகர், நடிகர், பாடலாசிரியர், இசையமைப்பாளர், தயாரிப்பாளர், இயக்குநர், மற்றும் திரைக்கதை படைப்பாளி எனப் பன்முகம் கொண்டவராக அறியப்படுகிறார். 1930 - 1950 களின் காலகட்டத்தில், இந்தித் திரையுலகின் 30 ஆண்டுகால தனது நெடும்பயணத்தில், பல அவதாரத்தில் பவனிவந்த கிசோர் குமார், இசைத்துறையின் மூலம்தான் நாடறிந்த நட்சத்திரமாகப் பிரபலமடைந்தார்.
பிறப்பு
இந்தித் திரைப்பட உலகின் முடிசூடா மன்னனாகத் திகழ்ந்த “கிஷோர்தா” என ரசிகர்களால் அன்புடன் அழைக்கப்பட்ட கிஷோர் குமார், தன் குரலால் இசை ரசிகர்களை வசப்படுத்தி பல்லாயிரக்கணக்கானப் பாடல்களைப் பாடி சரித்திரம் படைத்தார். பாடகராகவும், இசையமைப்பாளராகவும், நடிகராகவும், பாடலாசிரியராகவும், மற்றும் இயக்குனராகவும் இந்தித் திரைப்பட உலகை வலம்வந்த மாபெரும் கலைஞனின் வாழ்க்கை வரலாறு மற்றும் சாதனைகளை மேலும் விரிவாகக் காண்போம்.
கிஷோர் குமார் 1929  ஆம் ஆண்டு, ஆகத்து மாதம் 04  ஆம் நாள் இந்தியாவின் மத்தியப் பிரதேச மாநிலத்திலுள்ள கந்தவா மாவட்டத்தில் குஞ்சாலால் கங்குலிக்கும், கெளரி தேவிக்கும் மகனாக ஒரு பெங்காலி குடும்பத்தில் பிறந்தார். இவருக்கு “அசோக் குமார்” மற்றும் “அனூப் குமார்” என்ற இரண்டு சகோதரர்களும், சதி தேவி என்ற சகோதரியும் இருந்தனர்.
ஆரம்பகால வாழ்க்கை
கிஷோர் குமார் குழந்தையாக இருக்கும் பொழுது அவருடைய சகோதரரான அசோக் குமார், பாலிவுட்டில் ஒரு நடிகரானார். பின்னர், அனூப் குமாரும் தன்னைத் திரைப்படத்துறையில் ஈடுபடுத்திக் கொண்டார். தன்னுடைய சகோதரர்களுடன் நேரத்தை செலவிட்ட கிஷோர் குமாருக்கு திரைப்படம் மற்றும் இசைத் துறையில் அதிக ஈடுபாடு ஏற்பட்டது. நடிகர் மற்றும் பாடகராக புகழ்பெற்று விளங்கிய “குந்தன் லால் சேய்கலை” குருவாக கருதிய கிஷோர் குமார் அவருடைய பாணியிலேயே தன்னுடைய இசைப் பயணத்தையும் தொடர்ந்தார்.
சாதனைகள்
அசோக் குமார் இந்தித் திரைப்படத் துறையில் ஒரு பெரிய நட்சத்திரமாக மாறிய பிறகு, அவருடைய குடும்பம் மும்பைக்கு இடம் பெயர்ந்தது. தனது சகோதரர் பணிபுரிந்த மும்பை டாக்கிஸில், கோரஸ் பாடகராக தனது இசைப் பயணத்தைத் தொடங்கிய கிஷோர் குமார்,
1946இல் அசோக் குமார் கதாநாயகனாக நடித்த “ஷிகாரி” என்ற திரைப்படத்தில் நடித்தார்.
பின்னர், க்ஹெம்சாந்து பிரகாஷ் என்ற இசையமைப்பாளர் 1948 ல் ‘ஜித்தி’ என்ற திரைப்படத்தில் ‘மர்னே கி துவாயேன் க்யூன் மாங்கூ’ பாடலைப் பாட வாய்ப்பு வழங்கினார்.
அதன் பிறகு, அவரைத் தேடி நிறைய வாய்புகள் வர ஆரம்பித்தன. 1951 ஆம் ஆண்டு “அந்தோலன்” என்ற திரைப்படத்தில் கதாநாயகனாக தன்னுடைய பயணத்தைத் தொடர்ந்தாலும், சிறந்த பாடகராக வேண்டும் என்பதில் ஆர்வம் காட்டினார். ‘பிமல் ராய் நாகரி’, ‘முஸாஃபிர்’, ‘புது தில்லி’, ‘ஆஷா’, ‘ஹல்ப் டிக்கெட்’, ‘சல்தி கா நாம் காடி’ போன்ற திரைப்படங்களில் நடித்தார்.
பாடகராக
பல்லாயிரக்கணக்கான பாடல்களைப் பாடி, புகழின் உச்சியில் இருந்தவர் கிஷோர் குமார். எஸ்.டி பர்மன் என்ற இசையமைப்பாளரால் தன்னுடைய பாடும் திறமையை வெளிப்படுத்திய கிஷோர் குமார், பின்னர் அவருடைய எல்லாப் படங்களிலும் கிஷோர் குமாருக்குப் பாட வாய்ப்புகள் வழங்கப்பட்டது. ஆரம்பம் முதலே, அவர் பாடிய பல பாடல்கள் மிகுவும் அருமையாக இருந்தது. இதனால் எஸ்.டி பர்மன், கிஷோரின் குரல் ‘ஒரு அருட்கொடை’ என்றே நம்பி வந்தார். இந்தித் திரைப்பட உலகின் சூப்பர்ஸ்டாராக மாறிப்போன கிஷோர் குமார், வரிசையாக பல சூப்பர் ஹிட் பாடல்களைக் கொடுத்தார்.
1960 ஆம் ஆண்டுகளின் தொடக்கத்தில், கிஷோர் குமார் சில காரணங்களால் புறக்கணிக்கப்பட்டாலும், 1969  ஆம் ஆண்டுகளுக்குப் பிறகு பல வெற்றிப் பாடல்களைத் தந்து, இந்தி இசை உலகில் பெரும் சாதனையைப் படைத்தார் எனலாம்.
‘யே ஷாம் மஸ்தாணி’ (கடீபதங் 1970),
‘சிங்காரி கோயி படகே’ (அமர் பிரேம் 1970),
‘ஹமேன் தும்ஸே பியார் கித்னா’ (ஹீத்ரத் 1980),
‘அரே தீவானோ’ (டான்),
‘தில் பர் மேரே’ (சத்தே பே சத்தா),
‘சல்தே சல்தே மேரே யே கீத்’ (சல்தே சல்தே),
‘காதா ரஹே மேரா தில்’ (கைட்),
‘மேரே சாம்னே வாலி’ (படோசன்),
‘ஏக் லடுக்கி பீகி பாகி சி’ (சல்தி க நாம்)
‘ரூப் தேரா மஸ்தானா’,
இது தவிர இன்னும் ஏரளாமான பாடல்கள் உள்ளன. அந்தக் காலக்கட்டத்தில் ராஜேஷ் கண்ணா, அமிதா பச்சன், சஞ்சீவ் குமார், தர்மேந்திரா, ஜீட்டேந்திரா, தேவ் ஆனந்த், மிதுன் சக்ரவர்த்தி, சஞ்சய் தத்,  அணில் கபூர், திலிப் குமார், கோவிந்தா மற்றும் பல நடிகர்களுக்குப் பின்னணிக் குரல் பாடியுள்ளார்.
இசையமைப்பாளர், இயக்குனர் மற்றும் பாடலாசிரியராக
1961ல் “ஜும்ரு” என்ற திரைப்படத்தை, தன்னுடைய சொந்த தயாரிப்பில் வெளியிட்ட கிஷோர் குமார், அந்தப் படத்திற்கு இசையமைப்பாளராக மட்டுமல்லாமல், எல்லாப் பாடல்களையும் அவரே எழுதியும் நடித்தும் இருந்தார். பின்னர்,
1964ல் “டோர் காகன் கி ச்ஹாவ்ன் மெயின்”,
1971ல் “டோர் கா ரஹி” மற்றும்
1980ல் “டோர் வாடியோன் கஹின்” போன்ற திரைப்படங்கள் இசையமைத்து வெளியிட்டார். ஒரு நடிகர் மற்றும் பாடகராக மட்டுமல்லாமல், இயக்குனராக, பாடலாசிரியராக மற்றும் இசையமைப்பாளராக ஒரு பன்முகம் கொண்ட கலைஞனாகவும் தன்னை வெளிபடுத்தினார்.
மறைவு
காலத்தை வென்ற இசை மேதை, தன் இசைக் குரலால் இன்னும் இசை ரசிகர்களை கட்டிபோட்டிருக்கும் கிஷோர் குமார், அக்டோபர் 13, 1987 ஆம் ஆண்டு மாரடைப்பால் மரணம் அடைந்தார். ஐம்பதுகளில் நடிகராகவும், பாடகராகவும் அறுபதுகளில் தயாரிப்பாளர், இசையமைப்பாளர், இயக்குனர், பாடலாசிரியர் என மாபெரும் கலைஞனாக விளங்கிய கிஷோர் குமார், என்றென்றும் இசை ரசிகர்களின் மனதில் வாழ்ந்து கொண்டிருகிறார் என்றால் அது மிகையாகது.
விருதுகள்
1970 ல் “ரூப் தேரா மஸ்தானா” (ஆராதனா) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.
1971 ல் “ஆராதனா”வில் சிறந்த ஆண் பின்னணி பாடகருக்கான “பெங்கால் திரைப்பட பத்திரிக்கையாளர் கழக விருது” பெற்றார்.
1972 ல் “அந்தாஸ்” திரைப்படத்திற்கான சிறந்த ஆண் பின்னணி பாடகருக்கான  “பெங்கால் திரைப்பட பத்திரிக்கையாளர் கழக விருது” பெற்றார்.
1976 ல் “தில் ஐசா கிசினே மேரா தோட” (அமானுஸ்) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.
1979 ல் “ஓ கைய்கே பான் பனாரஸ்வாலா” என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.
1981 ல் “ஹசர் ரஹேன் ரஹெங் முத்கே தேக்ஹின்” என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.
1983 ல் “பக் க்ஹுங்க்ரூ பந்த்” (நமக் ஹலால்) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.
1984 ல் “அகர் தும் ந ஹோத்தே” (அகர் தும் ந ஹோதே) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.
1985 ல் “மன்ஜிளின் அப்னி ஜாக” (ஷராபி) என்ற பாடலுக்காக சிறந்த பின்னணி பாடகருக்கான “ஃபிலிம்பேர் விருது” வழங்கப்பட்டது.
பகவான் சிங் கியானி
பாய் பகவான் சிங் கியானி (Bhai Bhagwan Singh Gyanee) ஓர் இந்திய தேசியவாதியும், கதர் கட்சியின் முன்னணி செயல்வீரராகவும் இருந்தார். 1914 இல் கட்சித் தலைவராக தேர்ந்தெடுக்கப்பட்ட இவர், முதலாம் உலகப் போரின்போது 1915 ஆம் ஆண்டு நடைபெற்ற காதர் சதித்திட்டத்தில் விரிவாக ஈடுபட்டார். அதன் தோல்விக்குப் பின்னர் யப்பானுக்கு தப்பி ஓடினார். இந்துஸ்தான் கதர், பின்னர் கதர் தி குஞ்ச் போன்ற தொகுப்பில் வெளியிடப்பட்ட தேசியவாத கவிதைகளுக்காகவும் இவர் அறியப்படுகிறார்.
கிஷோர் குமார்
மேற்கோள்கள்
பகுப்பு:1929 பிறப்புகள் பகுப்பு:1987 இறப்புகள் பகுப்பு:இந்தியத் திரைப்படப் பாடகர்கள் பகுப்பு:இந்தியத் திரைப்பட இசையமைப்பாளர்கள்
பகவான் சிங் கியானி
மேற்கோள்கள்
Columbia Press. KOMAGATA MARU - A Challenge to Colonialism: Key Documents by Prof. Malwinderjit Singh and Dr. Gurdev Singh Sidhu
வெளி இணைப்புகள்
பகுப்பு:இந்திய விடுதலைப் போராட்டம் பகுப்பு:இந்தியப் புரட்சியாளர்கள்
வி. டி. பட்டி ஊராட்சி
'''வி. டி. பட்டி ஊராட்சி' (V. t. patti Gram Panchayat''), தமிழ்நாட்டின் திண்டுக்கல் மாவட்டத்தில் உள்ள சாணார்பட்டி வட்டாரத்தில் அமைந்துள்ளது. இந்த ஊராட்சி, நத்தம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3751 ஆகும். இவர்களில் பெண்கள் 1918 பேரும் ஆண்கள் 1833 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இரணியாட்சன்
இரணியாட்சன்அல்லது இரண்யாட்சன் (Hiranyaksha), ஒரு இந்து புராணக் கதாபாத்திரம் ஆகும். இவர் காசிபர் - திதி தம்பதியரின் மகன். இரணியனின் அண்ணன் ஆவார். பிரம்மாவை நோக்கி கடும் தவம் மேற்கொண்டு, தனக்கு எந்த ஆயுதத்தின் மூலமும் மரணம் ஏற்படக்கூடாது என்றும், மூவுலகத்திற்கும் தான் அரசனாக இருக்க வேண்டி வரம் பெற்றவன். மூவுலகையும் வென்று, பின் பூமியை அபகரித்து பாதாள லோகத்தில் மறைத்து வைத்து, அதர்ம வழியில் வாழ்ந்தவன் இரண்யாட்சன். இரண்யாட்சனின் கொடுமைகளைத் தாங்காத பூமா தேவி, பிரம்மா, இந்திராதி தேவர்களின் வேண்டுகோளை ஏற்று திருமால், வராக அவதாரம் எடுத்து இரண்யாட்சனை தன் கூரிய கோரைப் பற்களால் கடித்துக் குதறி அழித்து, பூமாதேவி, இந்திராதி தேவர்கள் உட்பட மூவலகையும் மீட்டு தர்மத்தை நிலைநாட்டினார்.
கூடுதல் வாசிப்பிற்கு
பகுப்பு:அரக்கர்கள் பகுப்பு:இந்து தொன்மவியல் மாந்தர்
சா. சிவசுப்பிரமணியன்
'''சா. சிவசுப்பிரமணியன்''' (இறப்பு: 14 சூன் 2019) ஓர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 ஆம் ஆண்டு தேர்தலில் ஆண்டிமடம் தொகுதியிலிருந்து, திராவிட முன்னேற்ற கழக கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
1998ல் மாநிலங்களவை உறுப்பினரானார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:கடலூர் மாவட்ட நபர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:2019 இறப்புகள் பகுப்பு:9 ஆவது தமிழ்நாடு சட்டமன்ற உறுப்பினர்கள்
இராணி விஜயா தேவி
இராணி விஜயா தேவி (Rani Vijaya Devi) என்பவர் கோட்டா-சங்கனியின் (28 ஆகத்து 1922 - 8 திசம்பர் 2005), மகாராஜகுமாரி விஜயலட்சுமி அம்மன்னியில் பிறந்தவர். இவர் யுவராஜா கண்டீரவ நரசிம்ம ராஜ உடையாரின் மூத்த மகளும் மகாராஜா ஜெய சாம்ராஜ உடையாரின் சகோதரியும் ஆவார்.
தேவி 1941-ல் கோட்டா-சங்கனியின் இளவரசரை மணந்தார். இவர் 1947-ல் இந்திய வெளியுறவுப் பணியில் சேர்ந்த தனது கணவருடன் நியூயார்க் சென்றார். இவர் எட்வார்ட் ஸ்டீவர்மனின் கீழ் ஜூலியார்ட் இசைப் பள்ளியில் இசைப் பயின்றார்.
பெங்களூரில் பன்னாட்டு இசை மற்றும் கலை சங்கத்தை நிறுவினார். இச்சங்கத்தின் கடந்தகால புரவலர்களில் கர்நாடக ஆளுநர்களான ருக்மணி தேவி அருண்டேல், சோ. மா.கிருசுணா மற்றும் ஸ்ரீகண்டதத்த நரசிம்மராஜ உடையார் ஆகியோர் முக்கியமானவர்கள்.
தேவிக்கு, கீதா தேவி நாத், உஷா தேவி மாளவி, ஊர்மிளா தேவி மற்றும் சகுந்தலா தேவி என நான்கு மகள்களும் அக்ஷய் மாளவி, பிரியம் மாளவி, உதய நாத், ஹனுமந்த் நாத் மற்றும் அனிஷா தாராபோர்வாலா என ஐந்து பேரக்குழந்தைகளும் உள்ளனர்.
தேவி 8 திசம்பர் 2005 அன்று பெங்களூரில் இறந்தார்.
வெளி இணைப்புகள்
பகுப்பு:வீணை இசைக் கலைஞர்கள் பகுப்பு:கருநாடக இசைப் பாடகர்கள் பகுப்பு:2005 இறப்புகள் பகுப்பு:1922 பிறப்புகள்
நாடோடி
thumb|250px| 2005-இல் நமுத்சோ என்னுமிடத்திற்கு அருகில் முகாமிட்டுள்ள இடையர் நாடோடிகள். [[திபெத்து|திபெத்தில் திபெத்திய இன மக்கட்தொகையில் 40% மக்கள் நாடோடிகளே ]]. நாடோடிகள் (Nomads) என்போர் நிலையாக ஓரிடத்தில் தங்கி வாழாமல் தொடர்ந்து இடம் விட்டு இடம் பெயர்ந்து வாழும் மக்கள் குழுவினர். உலகெங்கும் மொத்தம் 30 முதல் 40 மில்லியன் வரையிலான நாடோடிகள் இருக்கலாம் என்று கணிக்கப்பட்டுள்ளது.
நாடோடிகள் உலகின் பல பகுதிகளிலும் உள்ளனர் எனினும் நன்கு தொழில் வளர்ச்சியடைந்த பகுதிகளில் இவர்களைக் காண்பதரிது.
நாடோடிகளை அவர்களது பொருளாதாரச் செயல்பாடுகளின் அடிப்படையில் மூன்று வகையினராகப் பிரித்துள்ளனர். முதல் வகையினர் அவர்கள் செல்லும் இடங்களில் உள்ள வளங்களை வேட்டையாடியும் சேகரித்தும் வாழ்க்கை நடத்துபவர்கள். இரண்டாவது வகையினர் விலங்குகளை வளர்ப்பவர்கள். இவர்கள் மேய்ச்சல் நிலமுள்ள பகுதிகளுக்குத் தமது வளர்ப்பு விலங்குகளுடன் நகர்ந்து கொண்டே இருப்பர். மூன்றாவது வகையினர் தமது திறமைகளைப் பயன்படுத்தி தங்களுடன் பயணிப்பவர்களுக்கு உதவி பொருளீட்டுவோர்.
கலை நாடோடிகள்
இந்தியாவின் தமிழ் நாடு மாநில மக்கள் தொகையில் 5 லட்சம் மக்கள் நாடோடிகளாக இருப்பதாகக் கணக்கிடப்பட்டுள்ளது. இவற்றுள் முக்கியமாக தாசரிகள், மணியாட்டிக்காரர்கள், குடுகுடுப்பைக்காரர்கள், பாம்பாட்டிகள், சாட்டையடிக்காரர்கள், கூத்தாடிகள், பகல் வேசக்காரர்கள், பூம்பூம் மாட்டுக்காரர்கள், நரிக் குறவர்கள், மற்றும் வம்சராஜ் என பல இனத்தவர்கள் வாழுகிறார்கள்.
பூலாபாய் தேசாய்
பூலாபாய் தேசாய் (Bhulabhai Desai ) (1877 அக்டோபர் 13 - 1946 மே 6) இவர் ஓர் இந்திய சுதந்திர ஆர்வலரும், பாராட்டப்பட்ட வழக்கறிஞருமாவார். இரண்டாம் உலகப் போரின்போது தேசத் துரோகம் குற்றம் சாட்டப்பட்ட மூன்று இந்திய தேசிய இராணுவ வீரர்களை இவர் பாதுகாத்ததற்காகவும், முசுலிம் லீக்கின் லியாகத் அலி கானுடன் இரகசிய அதிகாரப் பகிர்வு ஒப்பந்தத்தை பேச்சுவார்த்தை நடத்த முயற்சித்ததற்காகவும் இவர் நன்கு நினைவுகூரப்படுகிறார்.
ஆரம்ப கால வாழ்க்கை
இவர் குசராத்தின் வல்சாடு என்ற ஊரில் பிறந்தார். ஆரம்பத்தில் தனது தாய்வழி மாமாவின் உதவியால் பயின்ற இவர் வல்சாட்டில் உள்ள அவபாய் பள்ளியிலும், மும்பையிலுள்ள பர்தா உயர்நிலைப் பள்ளியிலும் படித்தார். அங்கிருந்து 1895 இல் மெட்ரிக்குலேசனில் முதலிடம் பிடித்தார். அவர் பள்ளியில் இருந்தபோதே இச்சாபென் என்பவரை மணந்தார். இவர்களுக்கு திருமாய் என்ற ஒரு மகன் பிறந்தார். ஆனால் இச்சாபென் 1923 இல் புற்றுநோயால் இறந்தார். பின்னர் இவர் மும்பையிலுள்ள எல்பின்ஸ்டன் கல்லூரியில் சேர்ந்தார். அங்கிருந்து ஆங்கில இலக்கியத்திலும்,வரலாற்றிலிலும் உயர் தர வரிசையில் பட்டம் பெற்றார். இவர் வேர்ட்ஸ்வொர்த் பரிசையும், வரலாறு, அரசியல் பொருளாதாரத்தில் முதலிடம் வகிப்பதற்கான உதவித்தொகையையும் வென்றார். மும்பை பல்கலைக்கழகத்தில் ஆங்கிலத்தில் முதுகலையை முடித்தார். அகமதாபாத்தில் உள்ள குசராத் கல்லூரியில் ஆங்கிலத்தையும், வரலாற்றையும் கற்பிக்கும் பேராசிரியராக நியமிக்கப்பட்டார். கற்பிக்கும் போதே சட்டத்தையும் பயின்றார். பின்னர், இவர் 1905 இல் மும்பை உயர்நீதிமன்றத்தில் வழக்கறிஞராக சேர்ந்து நகரத்திலும், பின்னர் நாட்டின் முன்னணி வழக்கறிஞர்களில் ஒருவரானார்.
அரசியல் வாழ்க்கை
இவர் முறையாக 1930 ல் காங்கிரசில் சேர்ந்தார். வெளிநாட்டுப் பொருட்களைப் புறக்கணிப்பதன் செயல்திறனைப் பற்றி உறுதியாக நம்பிய இவர், இந்திய வெளிநாட்டு நிறுவனங்களின் புறக்கணிப்பைக் கட்டும் நோக்கத்துடன் சுதேசி சபையை உருவாக்கி, 80 நெசவாலைகளை ஒன்றுசேர தூண்டினார். இந்த சபை சட்டவிரோதமானது என்று அறிவிக்கப்பட்டது. மேலும் இவர் தனது நடவடிக்கைகளுக்காக 1932 இல் கைது செய்யப்பட்டார். சிறையில் இருந்தபோது, இவர் தொடர்ந்து உடல்நிலை சரியில்லாமல் இருந்தார். சுகாதார அடிப்படையில் விடுவிக்கப்பட்ட இவர் சிகிச்சைக்காக ஐரோப்பா சென்றார். காங்கிரசு செயற்குழு மறுசீரமைக்கப்பட்டபோது, சர்தார் வல்லபாய் படேலின் வற்புறுத்தலின் பேரில் இவர் அக்குழுவில் சேர்க்கப்பட்டார்.
நவம்பர் 1934 இல், இவர் குசராத்திலிருந்து மத்திய சட்டமன்றத்திற்கு தேர்ந்தெடுக்கப்பட்டார். மாகாண சுயாட்சியை அனுமதிக்கும் இந்திய அரசு சட்டம் 1935, சட்டமன்றங்களில் காங்கிரசு பங்கேற்க வேண்டுமா என்ற கேள்வியை எழுப்பியது. இவர் மற்றவர்களுடன் காங்கிரசின் பங்கேற்பை ஆதரித்தார். இந்தியர்களுக்கு வழங்கப்பட்ட அதிக சுயாட்சியையும், அரசியல் உரிமைகளையும் சுட்டிக்காட்டினார். மத்திய சட்டமன்றத்தில் காங்கிரசு நுழைந்தபோது, தேர்ந்தெடுக்கப்பட்ட அனைத்து காங்கிரசுகாரர்களின் தலைவராக இவர் தேர்ந்தெடுக்கப்பட்டார். இதனால் பெரும்பான்மை தலைவரானார். காங்கிரசின் முதல் தேர்ந்தெடுக்கப்பட்ட பிரதிநிதித்துவத்தை வலுக்கட்டாயமாக வழிநடத்துவதன் மூலம் இவர் அதிக மரியாதையையும் நிலைப்பாட்டையும் கட்டியெழுப்பினார்.
இரண்டாம் உலகப் போரின் தொடக்கத்தில், இந்தியாவையும், இந்திய வீரர்களையும் தன்னிச்சையாக போர் முயற்சியில் சேர்ப்பதை காங்கிரசு எதிர்த்தது. உலகுக்கு காங்கிரசு அணுகுமுறையை தெளிவுபடுத்த மத்திய சட்டமன்றத்தைப் பயன்படுத்துவது முக்கியமானது என்று இவர் கருதினார். இவர் 1940 நவம்பர் 19 அன்று சபையில் உரையாற்றினார், "... இது இந்தியாவின் போர் இல்லையென்றால், நீங்கள் இந்தியாவின் ஆதரவைப் பெறுவது சாத்தியமில்லை" என்று ஒரு வலுவான வேண்டுகோளை விடுத்தார். மோகன்தாசு கரம்சந்த் காந்தி ஆரம்பித்த சத்தியாக்கிரகத்தில் பங்கேற்ற இவர், திசம்பர் 10 ஆம் தேதி, இந்திய பாதுகாப்புச் சட்டத்தின் கீழ் கைது செய்யப்பட்டு ஏர்வாடா மத்திய சிறைக்கு அனுப்பப்பட்டார். உடல்நலக்குறைவு காரணமாக இவர் 1941 செப்டம்பரில் சிறையிலிருந்து விடுவிக்கப்பட்டார். இது வெள்ளையனே வெளியேறு இயக்கத்தில் இவர் பங்கேற்பதையும் பாதித்தது.
தேசாய்-லியாகத் ஒப்பந்தம்
வெள்ளையனே வெளியேறு இயக்கத்தின் போது காந்தியும் முழு காங்கிரசின் செயற்குழுவும் கைது செய்யப்பட்டிருந்தாலும், 1942 முதல் 1945 வரை, காங்கிரசு தலைவர்களில் ஒருவரான இவர் ஒருவராக இருந்தார். அரசியல் கைதிகளை உடனடியாக விடுவிக்க வேண்டும் என்ற கோரிக்கையை வலியுறுத்தி, இவர் முசுலிம் லீக்கின் இரண்டாவது மிக முக்கியமான தலைவரான லியாகத் அலிகானுடன் ரகசிய பேச்சுவார்த்தைகளைத் தொடங்கினார். எவ்வாறாயினும், இந்த கூற்றை சர் சிமான் லால் செடல்வாட் போன்ற பிற பிரபலங்கள் கடுமையாக எதிர்க்கின்றனர். அவர்கள் அப்போதைய பேச்சுவார்த்தைகள் குறித்து காந்தி முழுவதுமாய் அறிந்திருந்தார் கூறியுள்ளனர். எதிர்கால கூட்டணி அரசாங்கத்திற்கான ஒரு ஒப்பந்தத்தை பேச்சுவார்த்தை நடத்துவதே அவர்களின் நோக்கமாக இருந்தது. இது இந்திய சுதந்திர அரசாங்கத்திற்கு இந்துக்களுக்கும் முசுலிம்களுக்கும் ஒரு ஐக்கிய தேர்வுக்கு உதவும். இந்த ஒப்பந்தத்தில், அமைச்சர்கள் குழுவில் முசுலிம்கள் முதல் இந்துக்கள் வரை சமமாக இருப்பதற்கு தனி முசுலிம் அரசு என்ற கோரிக்கையை லியாகத் கைவிட்டார். முசுலிம்களின் பிரதிநிதியாக லீக்கை ஒப்புக் கொண்டு, பெரும்பான்மை இந்துக்களுடன் ஒரு சிறுபான்மை சமூகத்திற்கு சமமான இடத்தை வழங்கிய இவர், வெள்ளையனே வெளியேறு போராட்டத்தை முடிவுக்குக் கொண்டுவரும் போது சுதந்திரத்திற்கான இந்தியாவின் பாதையை விரைவுபடுத்தும் ஒரு சிறந்த இந்திய கூட்டணியை உருவாக்க முயன்றார். காந்தி, படேல், ஜவகர்லால் நேரு அல்லது வேறு எந்த காங்கிரசு தலைவருக்கும் தெரியாமல் இவர் பணியாற்றிக் கொண்டிருந்தபோது, கான் இந்த ஒப்பந்தத்தை தனது தலைவரான முகம்மது அலி ஜின்னாவிடமிருந்து ஒரு ரகசியமாக வைத்திருந்தார்.
1945 இல் ஒரு பத்திரிகை அறிக்கை இந்த ஒப்பந்தத்தை கசியவிட்டபோது, அந்தந்த கட்சிகள் அச்சமடைந்தன. இவர் காந்தியிடம் முழு தகவல்களையும் வழங்கியபோது, ஜின்னாவும், லீக்கும் இந்த ஒப்பந்தங்களை வெளிப்படையாக நிராகரித்தனர். மேலும் அத்தகைய ஒப்பந்தம் பேச்சுவார்த்தையாக நடத்தப்படுவதை லியாகத் அலிகான் மறுத்தார். ஒரு ஒப்பந்தம் எட்டப்பட்டதாக இவர் கூறியது லீக்கால் கேலி செய்யப்பட்டது. அதே நேரத்தில் காங்கிசு தலைவர்கள் தங்களுக்கு தகவல் தெரிவிக்காமல் இதுபோன்ற பேச்சுவார்த்தைகளை நடத்தியதற்காக இவர் மீது கோபமடைந்தனர். செல்வாக்கற்ற போர் வரவுசெலவுத் திட்டத்தை தோற்கடிக்க இவர் 1945 மார்ச்சில் ஒரு பெரிய முயற்சியை வழிநடத்த நினைத்தார். ஆனால் தேசாய்-லியாகத் ஒப்பந்தத்தின் வீழ்ச்சி காரணமாக இவர் தனது சொந்த கட்சியில் அரசியல் நிலைப்பாட்டை இழந்தார். உடல்நலக்குறைவு காரணமாக இந்திய அரசியலமைப்பு சபைக்கான தேர்தலில் போட்டியிட இவருக்கு வாய்ப்பு வழங்கப்படவில்லை. ஆனால் காங்கிரசு தலைவர்கள் சிறையில் இருந்தபோது இவர் தனது சொந்த சக்தியையும் புகழையும் முன்னேற்றிக் கொண்டிருந்தார் என்ற காங்கிரசின் உணர்வுகள் காரணமாகவும் வாய்ப்பு மறுக்கப்பட்டது. இவர் மரண படுக்கையில் இருந்தபோது, காந்தி இவரைச் சந்திக்கச் சென்றார், இவருடைய "மௌனவிரதம்" காரணமாக இருவரும் ஒரு வார்த்தை கூட பேசவில்லை என்பதும் கவனிக்கத்தக்கது.
இந்திய தேசிய ராணுவ வீரர்களின் விசாரணை
கைப்பற்றப்பட்ட இந்திய தேசிய ராணுவ அதிகாரிகள், தளபதி, ஷா நாவாஸ் கான், பிரேம் குமார் சாகல், குர்பாக் சிங் தில்லான் ஆகியோர் தேசத்துரோக வழக்கில் விசாரணைக்கு உட்படுத்தப்பட்டபோது, காங்கிரசு இவர் உட்பட 17 வழக்கறிஞர்களைக் கொண்ட ஒரு பாதுகாப்புக் குழுவை அமைத்தது. நீதிமன்ற-தற்காப்பு விசாரணை அக்டோபர் 1945 இல் செங்கோட்டையில் தொடங்கியது. இவர் பாதுகாப்புக்கான முன்னணி ஆலோசகராக இருந்தார். மோசமான உடல்நலத்தால் பாதிக்கப்பட்டிருந்த, இவர் குற்றம் சாட்டப்பட்ட வீரர்களைப் பாதுகாப்பதில் உறுதியான மற்றும் உணர்ச்சிபூர்வமான வாதத்தை முன்வைத்தார். இவ்வழக்கு மூன்று மாதங்கள் நீடித்தது. இவர் தனது வாதங்களில் சர்வதேச சட்டத்தை மேற்கோள் காட்டி, சுபாஸ் சந்திர போஸ் நிறுவிய தற்காலிக அரசாங்கத்தின் உத்தரவின் கீழ் குற்றம் சாட்டப்பட்டவர்கள் தங்கள் நாட்டிற்கு சுதந்திரம் பெற ஆயுதங்களை எடுக்க உரிமை உண்டு என்றும், இது ஒரு சில இறையாண்மை அரசாங்கங்களின் அங்கீகாரத்தைக் கொண்டுள்ளது என்றும், அவர்கள் மீது இந்திய தண்டனைச் சட்டம் பொருந்தாது என்றும் வாதிட்டார். ஆயினும் நீதிபதி மூன்று அதிகாரிகளையும் குற்றவாளியாக அறிவித்து அவர்களுக்கு ஆயுள் தண்டனை விதித்தார். இருப்பினும் குற்றம் சாட்டப்பட்டவர்கள் விடுவிக்கப்பட்டனர். மேலும் விசாரனைகளின் போது 1947 இல் முழு சுதந்திரத்திற்கு வழிவகுத்த இந்திய சுதந்திர போராட்டத்தை ஆதரித்தனர்.
இறப்பு
இவர் 1946 மே 6 அன்று இறந்தார். இவரது அபரிமிதமான செல்வாக்கு மும்பையில் பூலாபாய் நினைவு நிறுவனத்தை உருவாக்க வழிவகுத்தது.
மரபு
எம்.சி.செடல்வாட் என்பவர் இவரது வாழ்க்கை வரலாற்றை 'பூலாபாய் தேசாய்' என்ற பெயரில் எழுதியுள்ளார். மும்பையில் சாலை ஒன்றுக்கு இவரது பெயரிடப்பட்டது.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:1946 இறப்புகள் பகுப்பு:1877 பிறப்புகள்
கிரயெம் சிமித்
கிரயெம் கிரைக் சிமித் (Graeme Craig Smith, பிறப்பு: பெப்ரவரி 1, 1981) தென்னாபிரிக்கத் துடுப்பாட்ட அணியின் முன்னாள் வீரர் மற்றும் தலைவர் ஆவார். ஆரம்ப துடுப்பாட்ட வலதுகை மட்டையாளரும், வலதுகை புறத்திருப்பப் பந்துவீச்சாளருமான இவர் தென்னாபிரிக்கா அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், மற்றும் பன்னாட்டு இருபது20 போட்டிகளில் விளையாடினார். ஷான் பொலொக்கிற்கு அடுத்தபடியாக இவர் அணித் தலைவராக நியமிக்கப்பட்டார். இவர் 2014 ஆம் ஆண்டில் ஒய்வு பெறும்வரையில் தேர்வுத் துடுப்பாட்ட போட்டிகளின் அணித் தலைவராக இருந்தார்.
அனைத்துக் காலத்திற்குமான தேர்வுத் துடுப்பாட்டப் போட்டிகளின் சிறந்த துவக்க வீரர்களுள் ஒருவராகக் கருதப்படுகிறார். இவர் தேர்வுத் துடுப்பாட்டப் போட்டிகளில் நூறு அல்லது அதற்கும் மேல் எடுத்த போட்டிகளில் தென்னாப்பிரிக்கத் துடுப்பாட்ட அணி தோல்வியடைந்தது இல்லை. 2003 ஆம் ஆண்டில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டத் தொடரில் தொடர்ச்சியாக இரண்டு இருநூறுகள் அடித்தார். பர்மிங்காமில் நடைபெற்ற முதல் போட்டியில் 277 ஓட்டங்களும் ,இலார்ட்சு துடுப்பாட்ட மைதானத்தில் நடைபெற்ற இரண்டாவது போட்டியில் 259 ஓட்டங்களும் எடுத்தனர். இதன்மூலம் இலார்ட்சு மைதானத்தில் அதிக ஓட்டங்கள் அடித்த அயல்நாட்டவர் எனும் சாதனையைப் படைத்தார். அக்டோபர் 24. 2013 இல் தனது 112 ஆவது போட்டியில் விளையாடினார். இந்தப் போட்டியில் 9000 ஓட்டங்கள் அடித்ததன் மூலம் இரண்டாவது தென்னாப்பிரிக்க வீரர் மற்றும் சர்வதேச அளவில் 12 ஆவது வீரர் எனும் சாதனை படைத்தார்.